Bon Voyage Guesthouse | LekkeSlaap
Bon Voyage Guesthouse bied gerieflike verblyf in Mosselbaai. Dié eiendom is naby die middedorp, sportgrond, strande en 'n privaat hospitaal. Dis ook net 2 minute se ry van die strand af.
Daar is 1 dubbelslaapkamer met 'n en suite-badkamer en 'n twee slaapkamer eenheid met sy eie badkamer, ideaal vir 'n familie van 4. Elke dubbelkamer het DStv, 'n yskassie met komplimentêre mineraalwater, tee- en koffiemaakgeriewe, linne, badhanddoeke, seep, sjampoe en gratis WiFi. Een kamer het lugversorging en die ander kamer het 'n waaier, ideaal vir die warm somerdae. Ontbyt en aandete is op versoek teen ekstra koste beskikbaar.
Daar is slaapplek vir 6 gaste en die instansie kan as 'n selfsorg-eenheid met 'n gemeenskaplike sitkamer, eetkamer en kombuis bespreek word vir langer periodes van 7 tot 30 dae.